കേരള കോണ്ഗ്രസ്എം, സിപിഐ പോര് മുറുകുന്നു എല്ഡിഎഫിന് പരാതി നല്കും കോട്ടയം: കേരള കോണ്ഗ്രസ് എമ്മും സിപിഐയും തമ്മിലുള്ള പോര് മുറുകുന്നു.തെരഞ്ഞെടുപ്പുമായി ബന്ധപ്പെട്ട് സിപിഐയുടെ റിപ്പോര്ട്ട് പുറത്തുവന്നതോടെയാണ് കേരള കോണ്ഗ്രസ് എമ്മും സിപിഐ തമ്മിലുള്ള ബന്ധം വീണ്ടും വഷളാകുന്നത്. റിപ്പോര്ട്ടിനെതിരേ ഇന്നലെ കേരള കോണ്ഗ്രസ് എം ഉന്നതാധികാര സമിതിയോഗം രൂക്ഷമായ ഭാഷയില് പ്രതികരിച്ചിരുന്നു. തുടര്ന്നു കേരള കോണ്ഗ്രസ് നേതൃത്വം എല്ഡിഎഫിനു പരാതി നല്കിയേക്കുമെന്നും സൂചനയുണ്ട്. ഒരു മുന്നണിയില് പ്രവര്ത്തിക്കുന്ന സിപിഐ തങ്ങളോട് യോജിച്ച് പ്രവര്ത്തിക്കുന്നില്ലെന്ന് കാണിച്ചാകും പരാതി നല്കുന്നത്. എതിര് ചേരിയിലുള്ളവരോടെന്ന പോലെയാണ് സിപിഐ പെരുമാറുന്നത്. സിപിഐയുടെ റിപ്പോര്ട്ട് അനാവശ്യ വിവാദങ്ങള് ഉണ്ടാക്കുന്നതിനു വേണ്ടിയാണെന്നും കേരള കോണ്ഗ്രസ് എം കുറ്റപ്പെടുത്തുന്നു. മുന്നണിയില് സിപിഐയ്ക്ക് രണ്ടാം സ്ഥാനം നഷ്ടമാകുമോയെന്ന ആശങ്കയാണെന്നും പരാതിയില് ഉന്നയിച്ചേക്കുമെന്ന് സൂചനയുണ്ട്. അതേസമയം, തെരഞ്ഞെടുപ്പുമായി ബന്ധപ്പെട്ട് പാര്ട്ടി നട ത്തിയ അന്വേഷണത്തില് കണ്ടെത്തിയ വിവരങ്ങളാണ് റിപ്പോര് ട്ടില് ഉള്പ്പെടുത്തിയതെന്നാണ് സിപിഐയുടെ ഭാഷ്യം. The post കേരള കോണ്ഗ്രസ്എം, സിപിഐ പോര് മുറുകുന്നു എല്ഡിഎഫിന് പരാതി നല്കും appeared first on RashtraDeepika.